**Ministru kabineta rīkojuma projekta “Par nekustamo īpašumu objektu iekļaušanu nacionālās sporta bāzes Rīgas pilsētas pašvaldības sporta kompleksa “Arkādija” sastāvā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta rīkojuma projekts “ Par nekustamo īpašumu objektu iekļaušanu nacionālās sporta bāzes Rīgas pilsētas pašvaldības sporta kompleksa “Arkādija” sastāvā” (turpmāk – rīkojuma projekts) sākotnējās ietekmes novērtējuma ziņojums (anotācija) izstrādāts, ievērojot likuma “Par nacionālās sporta bāzes statusu” (turpmāk – Likums) 6.panta ceturtajā daļā Ministru kabinetam noteikto kompetenci. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2010.gada 30.decembra rīkojumu Nr.778 “Par nacionālās sporta bāzes statusa piešķiršanu Rīgas pilsētas pašvaldības sporta kompleksam “Arkādija”” piešķirts nacionālās sporta bāzes statuss, nosakot, ka sporta komplekss “Arkādija” sastāv no šādiem nekustamā īpašuma objektiem:1) zemesgabala (nekustamā īpašuma kadastra Nr. 0100 049 0230) Uzvaras bulvārī 10, Rīgā, 23833 m2 platībā (zemes vienības kadastra apzīmējums 0100 049 0230), ierakstīts Rīgas pilsētas zemesgrāmatas nodalījumā Nr.28550 uz Rīgas pilsētas pašvaldības vārda;2) divām būvēm (būvju kadastra apzīmējumi 0100 049 0230 002 un 0100 049 0230 001) Uzvaras bulvārī 10, Rīgā, ierakstīts Rīgas pilsētas zemesgrāmatas nodalījumā Nr.28550 uz Rīgas pilsētas pašvaldības vārda. Saskaņā ar likuma “Par nacionālās sporta bāzes statusu” 4.pantu nacionālā sporta bāze ir speciāla sporta vajadzībām celta vai piemērota būve, kā arī vide (laukumi, celiņi sporta nodarbībām, veselības takas u.tml.), kurai neatkarīgi no tā, kā īpašumā šī būve vai vide atrodas, šajā likumā noteiktajā kārtībā piešķirts nacionālās sporta bāzes statuss. Ministru kabineta 2009.gada 18.augusta noteikumi Nr.940 “Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību” neparedz iesniegumam pievienot informāciju par sporta bāzes nekustamā īpašuma sastāvā esošo īpašumu kadastra Nr. Kā rezultātā izdodot Ministru kabineta 2010.gada 30.decembra rīkojumu Nr.778 “Par nacionālās sporta bāzes statusa piešķiršanu Rīgas pilsētas pašvaldības sporta kompleksam “Arkādija”” nekustamā īpašuma sastāvā netika iekļauts nekustamais īpašums O.Vācieša ielā 2. Neiekļaujot minēto nekustamo īpašumu “Ministru kabineta 2010.gada 30.decembra Rīkojuma Nr. 778 “Par nacionālās sporta bāzes statusa piešķiršanu Rīgas pilsētas pašvaldības sporta kompleksam “Arkādija”” noteiktajā nekustamā īpašuma sastāvā, izveidojas adresāta interesēm nelabvēlīgāks lēmums (var tikt uzlikts pienākums maksāt nekustamā īpašuma nodokļos papildus līdzekļus).Ievērojot valsts pārvaldes efektivitātes un procesuālās ekonomijas principu un to, ka netiek mainīta sākotnējā lēmuma (Ministru kabineta 2010.gada 30.decembra Rīkojumu Nr.778 “Par nacionālās sporta bāzes statusa piešķiršanu Rīgas pilsētas pašvaldības sporta kompleksam “Arkādija””) būtība – sporta kompleksam “Arkādija” piešķirtais nacionālās sporta bāzes statuss, veicami labojumi, papildinot sākotnējo lēmumu – sporta kompleksa “Arkādija” sastāvā iekļauto nekustamo īpašumu papildināšanu ar nekustamo īpašumu O.Vācieša ielā 2, Rīgā. Ievērojot Likuma 10. panta pirmo daļu par nacionālās sporta bāzes darbības pārbaudi, ministrijas pārstāvji sporta bāzi ir apsekojuši klātienē (2013.gada 10.oktobra pārbaudes Akts), apliecina Rīgas futbola skolas iesniegumā minēto informāciju. Saskaņā ar likuma “Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2014.gada 24.jūlija sēdē (prot. Nr.3 11.§) ir sniegusi pozitīvu atzinumu (atbalstījusi) nacionālās sporta bāzes – sporta kompleksa “Arkādija” sastāvā iekļauto nekustamo īpašumu papildināšanu ar nekustamo īpašumu O.Vācieša ielā 2, Rīgā. Pēc tiesiskās dabas rīkojuma projekts atbilst un ir pamatojams saskaņā ar Administratīvā procesa likuma 87. pantu, tas ir, par administratīvā procesa uzsākšanu no jauna uz iesnieguma pamata.Eiropas Futbola asociāciju savienība (UEFA ) un biedrība “Latvijas Futbola federācija”, izsniedzot licences vērtē sacensību norises vietas atbilstību sacensību noteikumiem, tehnisko stāvokli un iespējas nodrošināt treniņus, sporta un veselīga dzīvesveida popularizēšanas iespējas. Eiropas Futbola asociāciju savienība sporta kompleksa “Arkādija” atbilstību ir vērtējusi kā vienotu nekustamā īpašuma kopumu (Uzvaras bulvāris 10, Rīgā un O.Vācieša iela 2, Rīgā), kas savas funkcijas sporta jomā var nodrošināt tikai tad, ja tās sastāvā ir atbilstošas un sporta funkciju tieši vai pastarpināti nodrošinošas būves. |
| 3. | Projekta izstrādē iesaistītās institūcijas | Izglītības un zinātnes ministrija |
| 4. | Cita informācija | Rīkojuma projekts attiecas uz tūrisma, sporta un brīvā laika politiku. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecas uz sporta bāzes īpašnieku. |
| 2. | Tiesiskā regulējuma ietekme uz tautsaimniecību un administratīvo slogu | Ietekmes uz tautsaimniecību un administratīvo slogu nav. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

Anotācijas III, IV, V un VI sadaļa – projekts šīs jomas neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | *Nav attiecināms* |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiks izveidotas. Esošās institūcijas netiks likvidētas vai reorganizētas. |
| 3. | Cita informācija | Nav |

Kultūras ministre, Izglītības un zinātnes

ministres pienākumu izpildītāja D.Melbārde

Vizē: Valsts sekretāra vietniece –

Izglītības departamenta direktore,

valsts sekretāra pienākumu izpildītāja E.Papule

02.03.2015. 09:13

777

A.Mičule

67047928, anda.micule@izm.gov.lv